Publication: Magyar Közlöny
Issue: MK-2009-56 (Year: 2009, Number: 56)
Era: 2004-2010
Section: [Melléklet a 40/2002. (V. 24.) OM rendelethez]
Paragraph Index: 950

6. Nyomdaipari anyagismeret A teszt jellegű írásbeli feladatokra maximálisan 50 pont adható. A leíró jellegű írásbeli feladatokra maximálisan 50 pont adható. Az írásbeli feladatlap értékelése Az írásbeli feladatsor értékelésénél kötelező a központilag összeállított javítási-értékelési útmutatónak való megfelelés. Az egyes kérdésekre és feladatokra adható pontszámokat az útmutató tartalmazza. A javítás során az útmutatóban meghatározott pontozást kell alkalmazni. Szóbeli vizsga Általános szabályok A szóbeli tételsor 25–30 tételből áll. A szóbeli vizsgán semmilyen segédeszköz nem használható. A szóbeli tételsor tartalmi és formai jellemzői A szóbeli vizsga alapvetően a nyomdászat alapjai és a nyomdaipari anyagok fogalmaira, az ezekhez kapcsolódó jelenségekre, összefüggésekre épülő műszaki és minőségtudatos szemlélet elsajátításának bemutatását igényli a vizsgázóktól. A szóbeli vizsgán kiderül, hogy a vizsgázó képes-e a fogalmakat szabatosan definiálni, megszerzett ismeretei felhasználásával összefüggéseket alkalmazni és folyamatokat összehasonlítani. Tételtípusok: Minden szóbeli tétel két feladatból („A” és „B”) áll. Minden feladat egy témakör általános bemutatását és a témakör meghatározott részeinek részletesebb kifejtését igényli. A tételcímek jellemzői, összeállításuk A szóbeli tételek címét a részletes vizsgakövetelményekben megfogalmazott vizsgaszintek kompetenciáinak és témaköreinek, tartalmi követelményei alapján kell összeállítani. 2009/56. szám Témakörök:

Source: https://magyarkozlony.hu/hivatalos-lapok/a4a8b7b310c72324b9d8320822f65a927bdb0963/dokumentumok/56fae74fa21462385210d71b8a02d05deb4734e2/letoltes